Studju konġunt juri li 37% tal-pazjenti kellhom mill-inqas sintomu negattiv li rriżulta wara li kienu ilhom bejn sitt xhur li ġew infettati bil-Covid-19. Ir-riċerkaturi tal-istudju mill-Università ta' Oxford, l-Istitut Nazzjonali għar-Riċerka tas-Saħħa (NIHR) u ċ-Ċentru għar-Riċerka Bijomedika tas-Saħħa ta' Oxford (BRC), sabu wkoll li wieħed minn kull tliet pazjenti infettati bil-Covid-19 se tesperjenza minn tal-anqas sintomu wieħed. L-ansjetà u d-dipressjoni kienu fost l-iktar sintomi komuni fost 270,000 pazjent li ilhom bejn tliet u sitt xhur li ġew infettati bil-Covid-19. Minbarra ansjetà u depressjoni, il-pazjenti kellhom ukoll problemi fin-nifs, ugigħ u għeja kbira. Wieħed mir-riċerkaturi tal-NIHR, Dr Max Taquet qal li dawn ir-riżultati jikkonfermaw li numru mdaqqas ta' nies jistgħu jiġu affettwati minn dawn is-sintomi fis-sitt xhur wara li jkunu ġew infettati bil-Covid-19. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_615ae9d78466a_rand.td-a-rec-img{text-align:left}.td_uid_3_615ae9d78466a_rand.td-a-rec-img img{margin:0 auto 0 0}